
A Ferran Puig, funcionari amb doble vida. 




UN PRÒLEG...PER CATALUNYA 


Al meu entorn, entre els meus amics, la 
gent del meu barri i, en definitiva, entre 
la gent que m’estimo, hi ha un músic 
que ha publicat un disc i que segueix 
fent cançons de forma compulsiva; 
una periodista que treballa en un fals 
documental musical pel seu compte; una 
colla d’activistes a un projecte comunitari 
que s’està convertint en l’esperança i la 
referència de Barcelona; un historiador 
que va ser líder de vendes durant 
setmanes amb el seu primer llibre; una 
arquitecta i escultora que ha guanyat 
un premi a nivell estatal i que aviat 
tindrà alguna obra al carrer; un fotògraf 
finalista del World Press Foto, un cuiner 
habitual de les pàgines del Time Out i de 
les ressenyes de La Vanguardia, i una 
colla de genis de l’audiovisual i el disseny 
gràfic capaços de convertir en realitat 
totes les idees o imatges que els creuen 
pel cap. 

A ells no els calen discursos parlant 
d’emprenedoria. Tenen preparació, 
talent i empenta de sobres. Però quines 
oportunitats dóna el nostre país? Només 
us diré que pocs d’ells viuen de l’ofici 

pel qual s’han preparat durant anys, 
uns camps en els quals tots destaquen, 
i que només els més afortunats són una 
mica més que mileuristes. Què han fet 
malament? Res, només no acceptar els 
destins anodins que els gestors de les 
nostres vides els havien reservat, només 
intentar fer coses noves a un país que han 
fet mediocre, i en el qual miris on miris 
sempre acabes veient les mateixes cares. 

Per això aquesta petita obra, que vaig 
escriure per fer temps a les cafeteries del 
Gòtic abans d’entrar a la meva antiga 
feina precària, precaritzada per cert per 
l’Ajuntament de Barcelona, va dedicada 
a tots ells. A ells i a tots els companys 
de la companyia Liada Nacional, un 
grup de gent que fem teatre amb un 
objectiu pertinaç, rebel i indòmit. Es a 
dir, fem teatre perquè ens dóna la gana, 
per divertir-nos, per passar-ho bé, per 
reflexionar i per tenir l’ocasió de riure 
un cop a la setmana de tots aquells que 
es riuen de nosaltres cada dia i a cada 
moment. 

PERSONATGES 


MAJORDOM 

PERE GÜELL, president de la Llotja de Comerç 

FRANCESC MUNTADAS, president del Foment 
Industrial 

SEBASTIÀ MUNTANER, president de la 
Plataforma d’Industrials 

JORDI MUNTANER, president del FC Laietà 

JOAQUIM FERRER, president del Reial Club 
Deportiu Estatal 

FERRAN PINÓS, president del Tenis Laietà i 
del diari Per Davant 

MANEL QUINTANA, president del Club 
Natació Laietà 

ORIOL PUIG, president del Club Excursionista 
Nacional 

JOAN MUNTADAS, president de l’Ateneu 
Laietà 

JAUME GÜELL, president de l’Orfeó Nacional 

LUIS DE CARDONA, president de la Reunión 
Eqüestre 

PERIODISTES 

PRIMER ACTE 

ESCENA 1 

MANEL, MAJORDOM, ORIOL, PERE i JOAN 

Seu de la Llotja de Comerç, al hall d’una 
casa burgesa. A l’esquerra, una tauleta 
amb un telèfon antic i alguns diaris. 
Al centre de l’escena, dues butaques 
clàssiques. Tanca l’espai una llibreria 
amb volums antics, el quadre d’un prohom 
de la indústria i un rellotge de paret. Sona 
una melodiosa cançó dels anys vint fins 
que es veu interrompuda per un timbre 
impertinent. El majordom creua l’escena 
d’esquerra a dreta i s’escolta com obre la 
porta. Entra Manel Quintana. 

MAJORDOM: Endavant, senyor. Si 

m’acompanya anirem fins al hall. El 
senyor no ha arribat encara, però ho farà 
en breu. 

MANEL: No pateixi, ja l’espero. 

El majordom marxa i Manel seu a una de 
les dues butaques. Espera nerviós, s’aixeca 
i passeja mentre mira els llibres, els diaris 
i la resta d’elements. Agafa un llibre vell 
amb cura extrema i l’obre. Amb el gest es 

remou la pols i Manel estornuda, tacant- 
se les mans. Exaltat, busca alguna cosa 
amb què netejar-se i agafa un diari. Seu 
a la butaca i comença a netejar-se amb 
el diari quan sona el timbre i l’estrèpit 
espanta Manel, que llença el diari fent un 
bunyol. 

Entra el majordom que, estranyat, es 
mira Manel tranquil ■lament assegut a la 
butaca i l’enorme bola de paper de diari 
enmig de la sala; s’ajup per agafar la 
bola i nota que a la bola de paper hi ha 
un enorme moc enganxat. El majordom 
intenta aguantar la sensació de fàstic 
mentre es dirigeix a la porta. Obre i entra 
Oriol Puig. Durant la resta de l’escena el 
majordom portarà la bola de paper amb 
ell intentant evitar que la vegi el nou 
convidat. 

MAJORDOM: Si vol esperar aquí al senyor? 

ORIOL: Encantat, jove. Molt amable. 

Oriol ofereix la mà efusivament al 
majordom, que, per un moment, es mira 
la seva mà i subtilment evita l’encaixada. 

El majordom creua la sala i de cua d’ull 
mira Manel amb ràbia continguda, qui 

s’avergonyeix. 


ORIOL: Bon dia, company -saludant el 
Manel efusivament- Oriol Puig, president 
del Centre Excursionista Nacional. Tu 
deus ser el nou, oi? 

MANEL: Sí, Manel Quintana, president 
del Club Natació Laietà. 

ORIOL: Ostres noi, abans que res el meu 
condol. Caram, quina tragèdia, eh?. Quan 
vaig escoltar que havia mort el senyor 
Ramon, l’antic president del vostre club 
vaig pensar... Manoi! 

MANEL: Sí, va ser un cop molt colpidor 
per a tots els que el coneixíem. Una mort 
tan jove... 

ORIOL: Pobre home, ofegat a la piscina 
del creuer... caratsus. 

MANEL: Sí, la mort més tràgica que el 
president d’un club de natació pot tenir. 

ORIOL: Però ja diuen “Descansa Anton, 
que el que es queda ja es compon” 

MANEL: Perdó? 

ORIOL: Què la vida continua noi! I aquí 

estem un cop més, com cada dos mesos, 
reunits per La Tertúlia. 

MANEL: Sí, vaig rebre la trucada de Pere 
Güell per convidar-me el mateix dia del 
meu nomenament, però si em permet la 
confessió encara no tinc gaire clar en què 
consisteix... La Tertúlia. 

ORIOL: Oh, però parla’m de tu, que no 
m’acabaré d’acostumar mai al vostè. Ah, 
La Tertúlia, la trobada dels prohoms de 
la nostra societat, dels puntals del nostre 
país. Sens dubte una trobada altruista, 
per a tots aquells que, com vostè i com jo 
estem preocupats pel futur de la nostra 
nació i pel seu progrés. Ja sap, oi? Si no 
treballes la vinya pel març, poc vi beuràs 
-Oriol fa un silenci solemne mentre 
Manel se’l mira sense entendre res-. Els 
presidents de les principals entitats 
esportives, culturals i econòmiques del 
país, tots reunits, coordinats, com un sol 
home, implicats en el futur del país amb 
una única idea, treballar per Catalunya! 
Per portar endavant els somnis dels 
nostres pares i aconseguir així el futur 
que es mereixen els nostres fills! I 
defensar els nostres interessos, els de la 
terra. 

A mesura que progressa el discurs d’Oriol 
cada cop es mostra més solemne, fins a 
resultar pedant. 

Quan Pere acaba el poema Manel 
aplaudeix efusivament. 

Entra a la sala Pere Güell acompanyat 
per Joan Muntadas. Mantenen una 
conversa que ve del carrer. Fascinats per 
la conversa creuen per davant dels altres 
dos personatges sense veure’ls. 


Escolta, Espanya 

la veu d’un fill que parla en llengua 
no castellana: parlo en la llengua 
que m’ha donat 
la terra aspra. 

En aquesta llengua 
pocs t’han parlat; 
en altra, massa... 

JOAN: I, vet aquí company Pere, com vaig 
tindré la idea de transportar el projecte 
Cerdà als poblats berbers del Sahel. 

PERE: Un cop més, amic Joan, els teus 
coneixements em tornen a sorprendre. 

JOAN: Res, res, company, tot està inventat 
ja! El cub atmosfèric! 

Oriol i Manel giren, intentant saludar 
als nous. Però aquests, capficats en la 
conversa els esquiven. 

JOAN: Recordeu el Cardo i el Decumanus, 
amic! 

PERE: Fascinant! 

JOAN: La quadratura del cercle, el número 
auri! 

PERE: Exacte, exacte! 

ORIOL: Bon dia! -cridant. 

PERE: Oh, bon dia, company! Disculpeu- 
nos, ens hem deixat emportar per 
l’emoció. 

ORIOL: Encantat de tornar-vos a veure 
-fent ostentoses encaixades de mans-. 
Amics meus, us presento el nostre nou 
company, Manel Quintana, president del 
Club Natació Laietà. 

MANEL: Encantat. 

JOAN: Joan Muntadas, president de 

l’Ateneu Laietà. 

MANEL: Encantat. 

PERE: Benvinguts tots a la seu de la 
Llotja de Comerç. Espero que us sentiu 
com a casa vostra. 

TOTS: Gràcies. 

Tots resten en un silenci tens. 

PERE: Si us sembla bé, mentre esperem 
que vinguin la resta de participants farem 
un brindis -dirigint-se al majordom- 
Oscar si us plau, el millor xampany que 
tinguem. 

El majordom marxa i torna amb una 
ampolla de xampany. Pere el veu de lluny 
i corre esverat a aturar-lo. 

PERE: En apart- Aquesta no! De les 
barates! 

El majordom marxa. De lluny s’escolta el 
so del tap d’una ampolla de xampany i de 
bombolles. El majordom torna duent una 
safata amb quatre copes. 

PERE: I ara, companys, us proposo un 
brindis. 

Tots agafen les copes i les alcen. 

PERE: Per La Tertúlia, o, el que és el 
mateix... per Catalunya! 

Brinden tots, beuen i, tots, tret de Pere, 
escupen el xampany amb fàstic. 

TELÓ 


Després de tancar-se el teló s’escolta la 
sintonia d’uns informatius de ràdio i a 
continuació una noticia. 

LOCUTOR DE RÀDIO (VEU): El mar serà 
la darrera llar de Ramon Miralpeix, el 
president del Club Natació Laietà. Avui 
familiars i amics hi han dipositat les 
cendres de Miralpeix, que recordem, va 
morir dilluns en estranyes circumstàncies 
quan navegava en el seu iot pel mar 
Mediterrani. 

Ramon Miralpeix va arribar a la 
presidència del club l’any 2003. Des 
de llavors ha consagrat la seva vida a 
l’esport. 

Escoltem ara Manel Quintana sobre 
qui ha recaigut la responsabilitat de 

substituir al senyor Miralpeix en el càrrec 
de president del Club Natació Laietà. 

MANEL QUINTANA (VEU): Encara amb el 
dolor del moment present he assumit 
la presidència del club amb la voluntat 
de seguir la tasca del senyor Ramon. 
Són moments difícils en que em consola 
pensar que el senyor Ramon va morir a 
prop del que més va estimar. 

LOCUTOR DE RÀDIO (VEU): L’any 2011 va 
presidir el consorci que va impulsar la 
celebració del mundial de natació a la 
ciutat i el 2012 va treballar com assessor 
adscrit en la celebració de l’Europeu de 
Waterpolo. 

Escoltem també Xavier Margalló, 
l’alcalde de la ciutat, qui també ha tingut 
unes paraules per elogiar la figura del 
senyor Miralpeix. 

XAVIER MARGALLÓ (VEU): La ciutat 
recordarà a Ramón Miralpeix com el 
que va ser, un ciutadà exemplar, que va 
dedicar el seu temps de forma altruista 
a la nostra ciutat i a l’esport que tant 
estimava, la natació. 

LOCUTOR DE RÀDIO (VEU): Les principals 

entitats del país han lamentat la pèrdua 
i han destacat el buit que queda en el 
teixit associatiu. 

Us deixem amb unes paraules que el 
senyor Miralpeix va dirigir en el seu 
darrer viatge de negocis a Rússia, país 
amb el que sempre va treballar estrenyent 
els llaços. 

RAMON MIRALPEIX (VEU): La vida és 
com una muntanya russa, amb pujades, 
baixades i moltes corbes. 

ESCENA 2 


FRANCESC, SEBASTIÀ, JORDI, JOAQUIM, 
FERRAN, JAUME, LUIS, PERE, MANEL i 
ORIOL. 

Estem a la mateixa sala. Sobre la taula 
central es poden veure algunes copes 
més, totes intactes. Ha arribat la resta de 
convidats. Es troben tots a la sala, tret de 
Pere, Manel i Oriol. 

LUIS: Ahora que nuestros companeros 
han salido a visitar el resto de la sede... 
Y como veo que ninguno està dispuesto 
a ser sincero, pese a que todos lo estén 
pensando, permítanme que abra las 
hostilidades. jEl nuevo es imbècil! 

Tots riuen. 

JORDI: Un vot de confiança, senyors! 
Acaba d’arribar. 

JAUME: Sí, un vot de confiança... En 
qualsevol cas, no pot ser més imbècil que 
el seu antecessor. 

LUIS: Sólo digo que sólo un paria seria 
puntual a una reunión como la nuestra. 

SEBASTIÀ: Senyors, no oblidem el motiu 

pel qual estem aquí. 

LUÍS: Por supuesto, jpor Cataluna! 

JORDI: Exacte, company, hem de 

poder vendre la nostra pàtria al món 
i aconseguir que Catalunya sigui una 
marca de prestigi, que atregui indústries, 
inversors, capital, turistes... I quin millor 
ambaixador de la nostra pàtria al món 
que el club que tinc l’honor de presidir, el 
Futbol Club Laietà! 

Amb solemnitat. 

JORDI: Per això, companys, per tenir 
un equip fort que representi una pàtria 
forta... Us demano que m’ajudeu... 
en la requalificació dels terrenys de 
l’antic estadi. Una requalificació que 
ens assegurarà els calés suficients per 
futures tardes de glòria, pel Laietà i per 
Catalunya! 

FERRAN: Amic Jordi, com a president 
dels clubs de Tenis i Polo Laietans, clubs 
germans al teu, ja saps que pots comptar 
amb el meu suport. Però, és més, com a 
propietari del principal diari del país, 
“Per davant”, i de la capçalera esportiva 
“Sport Laietà”, saps que tens les nostres 

planes al servei dels teus interessos. Què 
dic, teus!? Els interessos de Catalunya! 

JOAQUIM: M’alegra escoltar això, perquè 
el club que jo represento, el Reial Club 
Deportiu Estatal... 

Tots l’ignoren i comencen una animada 
conversa. 

JOAN: Bé, senyors, aprofito la avinentesa 
per presentar-vos la nova fundació que 
des de l’entitat que represento, l’Ateneu 
Laietà, hem impulsat: la Fundació 
Laietània. 

FRANCESC: Així que ja tens la teva? 

Joan el mira inquisitivament. 

JOAN: Què vols dir amb això de “la teva”? 

FRANCESC: M’has entès perfectament, 
germà. Aquí tothom té la seva fundació, 
no ens has de vendre cap moto, tots sabem 
com funciona això... 

JOAN: Estimat germà, explica’t millor, si 
us plau. 

FRANCESC: Mira, el company Sebastià, 
per exemple, té la Fundació Pàtria i 

Progrés; en Jordi, la Fundació Futbol 
Laietà; en Ferran, la Fundació Futur, i en 
Luis la Fundación Espana. Com ho farien, 
sinó, per demanar subvencions, com 
desgravarien, com podrien blanquejar... 
-Francesc esclata en una rialla. 

Tots s’indignen i s’abraonen sobre ell, 
cridant ultratjats. Luis pren la paraula i 
tots es comencen a moure per la sala. 

LUIS: Oye, no consentiré que se viertan 
estas calumnias sobre nosotros. 
Atacàndonos así estàs atacando a 
nuestras entidades y a todo lo que 
representan: Cataluna. 

JOAN: I, que jo sàpiga, cap de nosaltres 
està als patronats de cap d’aquestes 
fundacions que, segons tu, són nostres. 

TOTS: Exacte! 

FRANCESC: En apart- Per suposat, això és 
el punt clau, no aparèixer mai relacionat 
enlloc. 

Entren Pere, Manel i Oriol i tot torna a la 
normalitat. 

PERE: Senyors, ja hi som tots. 

LUIS: Bueno, aún nos falta la sombra. 

JORDI: No, però si en Joaquim sí que hi 
és, oi? 

JOAQUIM: Senyors! Com a representant 
del segon club del país no puc permetre 
que... 

MANEL: Tallant el Joaquim i dirigint-se 
al Luis- Perdona, però què vols dir amb 
això de la “sombra”? 

LUIS: Aún falta Antonio, mihermano, pero 
no me atrevo a decir que falta una persona, 
ya que para ser persona se necesita 
iniciativa y decisión, dos características 
de las que carece mi hermano, siempre 
perfecto, políticamente correcto, bien 
relacionado, siempre ejerciendo de 
Presidente del Círculo Operístico. Mi 
hermano ha sido y sigue siendo el hijo 
perfecto, la sombra de nuestro padre. 

FRANCESC: En el fons tu ets com jo, Luis, 
som uns “enfants terribles”. 

PERE: Bé, companys, per l’hora que és crec 
que podríem anar passant al menjador. 
Tots som homes molt ocupats i les nostres 
agendes no tenen pietat. 

LUIS: No os preocupéis, yo le llamaré. 

PERE: Doncs si m’acompanyeu entrarem 
al menjador. Espero que porteu gana, 
estimats companys, que he fet preparar 
unes autèntiques delícies. 

Tots es miren i en silenci fan gestos 
burletes. 

Poc a poc van sortint i queden en Manel 
i en Francesc endarrerits. En Francesc 
atura el Manel dissimuladament. 

FRANCESC: Imagino que hauràs dinat, oi? 

MANEL: Bé, a això venim, no? 

FRANCESC: Oh, company, si cal saber una 
cosa sobre La Tertúlia és que, quan ens 
reunim a la Llotja de Comerç, cal dinar 
abans. 

MANEL: Què no serà bo, el dinar? 

FRANCESC: No crec que els Déus a l’Olimp 
tinguessin delícies millors. 

MANEL: I això? 

FRANCESC: Bo, ho és molt, però encara 
és més escàs. Pensa que en Pere va fer 

comprar una vaixella més petita per tal 
que no veiéssim tant blanc davant nostre. 

MANEL: No serà tant! Sembla un bon 
home, en Pere. 

FRANCESC: I tant, i tant, però si existís 
una confraria de la Verge del Puny ell en 
seria el confrare major. Potser fins i tot la 
pròpia verge. 

MANEL: Bé, anem passant i ja ho 
trobarem. 

FRANCESC: Sí, bé; si conserves la vista 
potser sí que ho acabes trobant... Jo, per 
si de cas, m’he fet preparar uns peus de 
porc a casa per quan torni -Mentre es pica 
la panxa. 

TELÓ 

ESCENA 3 


FRANCESC, SEBASTIÀ, JORDI, JOAQUIM, 
FERRAN, JAUME, LUIS, PERE, MANEL, 
ORIOL i MAJORDOM. 

Es troben tots al menjador, asseguts al 
voltant de la taula. Al mig de la sala, el 
majordom amb una safata s’emporta els 
darrers plats, gots i coberts. 

PERE: Uf! Crec que no podria menjar més 
encara que volgués. 

FRANCESC: En apart als altres- Segur, 
encara que vogués, no ha sobrat res... 

Tots es miren. 

JAUME: Felicita el cuiner de part nostra, 
Pere. 

PERE: Així ho faré, senyors. Si em 
disculpeu, aniré a demanar que ens 
portin els cafès. 

JAUME: I els licors! 

PERE: I els licors, i els licors... 

Pere s’aixeca i marxa. 

JAUME: Sí, ja cal que el feliciti, el cuiner 


26 


és tot un mestre... 

MANEL: Un mestre? Voleu dir? 

JAUME: I tant! Un mestre de la física 
subatòmica. 


Tots riuen. 

SEBASTIÀ: Bé, senyors, aprofitant que 
estem tots aquí, jo voldria tractar un 
tema que pot ser del nostre benefici. Què 
dic, del nostre benefici! Del benefici de la 
ciutat! 

JAUME: Digues, Sebastià. 

SEBASTIÀ: Ja fa vint anys dels Jocs 
Olímpics. 

JORDI: Quin gran moment! Tots vàrem 
omplir... -fa el gest de ficar-se les mans a 
les butxaques, però Jaume el talla. 

JAUME: Els carrers! Vàrem omplir els 
carrers de turistes. 

SEBASTIÀ: Doncs bé, els assessors de la 
nostra Plataforma d’Industrials han 
fet un estudi -treu un dossier de moltes 
pàgines- que detalla els beneficis que ens 
podria comportar un nou esdeveniment 

d’aquesta magnitud. -Sebastià deixa 
caure el dossier sobre la taula fent molt 
d’estrèpit. 

JAUME: Però de que estàs parlant? D’una 
exposició universal? D’un fòrum? D’uns 
nous Jocs Olímpics d’estiu? 

SEBASTIÀ: No, senyors. La nostra ciutat 
ja ha viscut aquests esdeveniments. Hem 
de cercar noves vies i, des de la nostra 
Plataforma, creiem que el millor serien 
unes olimpíades d’hivern. 

MANEL: A una ciutat com la nostra? 

SEBASTIÀ: Sí. Imagineu, és perfecte: 
platja, sol i neu. 

MANEL: Bé, neu a tres hores de tren... 

SEBASTIÀ: Hem de ser constructius, 
companys. Personalment, m’he pres la 
llicència de comentar-ho amb l’alcalde 
i el conseller d’esports i la idea els ha 
entusiasmat. 

LUIS: Claro, todos conocemos la afición 
del conseller por la nieve - tocant-se el nas. 

Tots riuen 

JAUME: A l’alcalde li cal un cop d’efecte. 
Ja sabeu que les enquestes pronostiquen 
una crescuda del partit blau. 

FERRAN: I l’alcalde, després de vuit anys 
està esperant un gran esdeveniment per 
tal que la gent el recordi, com l’alcalde 
anterior. 

JAUME: I com l’altre. 

JOAN: I com l’altre... 

SEBASTIÀ: I tots sabem que el progrés 
d’una ciutat es mesura en el nombre 
d’esdeveniments internacionals que 
aquesta organitza. 

JOAN: I tan sols en els dos darrers anys 
la nostra ciutat ha acollit els mundials 
d’atletisme, natació, bàsquet, tenis 
taula... 

SEBASTIÀ: I els europeus de hoquei 
patins, waterpolo, handbol, taekwondo, 
pàdel, Scalextric i globus... 

FERRAN: I no oblideu la Capitalitat 
Cultural Europea, la final de la 
Champions, el Parlament Mundial de les 
Religions, la Final de la Copa Davis, la 
Cimera Euromediterrània i l’any Núria 

Feliu. 

TOTS: Aixxx... 

JOAN: Entre d’altres... 

JOAQUIM: Sense oblidar que el club 
que represento, el Reial Club Deportiu 
Estatal, enguany va celebrar... 

MANEL: Però... creieu que és viable? 

TOTS: Cal estudiar-ho. 

Sebastià reparteix uns dossiers per 
cadascú. 

SEBASTIÀ: Senyors, també m’he permès 
fer un petit estudi sobre els beneficis 
econòmics que ens pot aportar. El trobareu 
a les darreres pàgines del dossier. 

Manel comença a llegir detalladament 
tot l’extens informe mentre la resta van 
directament i com un sol home a la darrera 
pàgina. Es sorprenen pels números i 
comenten els uns amb els altres. 

TOTS: Absolutament viable! 

FRANCESC: I molt convenient! 

JAUME: Un impuls a la construcció! 

JORDI, JOAQUIM i FERRAN: I per l’esport! 

JOAN: I per la cultura! 

LUIS: Barcelona merece unas Olimpiadas 
de Invierno! Que no haya una pizca de 
nieve no debería ser una excusa y, por 
supuesto, no nos puede parar. 

JAUME: Això és secundari, companys. Jo 
ja em sento més olímpic. 

JOAN: Tot és possible i tot està per fer 
companys! -amb gran solemnitat. 

Tots desconnecten i diuen frases 
inconnexes, com si estiguessin en trànsit, 
imaginant els guanys que poden tenir. 
Manel, es dedica a llegir el dossier. 

FERRAN: I podríem canviar el nom a 
l’estació de trens i dir-li Barcelona- 
Pirineus. 

JORDI: El club que jo represento, sense 
anar més lluny, té terrenys a la Cerdanya, 
on es podria edificar un hotel. 

TOTS tret de MANEL: I tant, i tant! 

JOAQUIM: Bé, i el que jo represento té uns 
terrenys a... 

JAUME: tallant a Joaquim- El meu Orfeó 
interpretant “Muntanyes del Canigó” a la 
inauguració! 

TOTS menys JOAQUIM i MANEL: Fresques 
són i regalades! 

ORIOL: Milers d’esquiadors. 

SEBASTIÀ: Reactivarem el sector 

immobiliari al Pirineu! 

JOAN: Turistes, turistes! 

TOTS menys MANEL: Diners, diners! 

Amb la darrera frase, tots, tret de Manel, 
s’aixequen fent gestos relatius als diners i 
es queden congelats. 

Torna Pere amb el majordom, que porta 
una safata amb cafès que el majordom 
anirà servint. 

PERE: Gaires novetats companys? 

Tots tornen a la realitat. 

LUIS: Unos Juegos Olímpicos de Invierno. 

PERE: Caram, els dinars copiosos porten 
idees productives. 

Francesc: En apart- Si fem una regla de 
tres, Somàlia podria ser capdavantera en 
innovació i desenvolupament. 

PERE: Però... ja és viable? 

Sebastià li ensenya el dossier amb l’estudi 
de guanys. 

PERE: Viable! Absolutament viable! 

FRANCESC: Llàstima que només es 
celebrin cada quatre anys, si no en 
podríem celebrar un parell. 

ORIOL: Uns Jocs Olímpics! Quina emoció, 
companys! Jo, que vaig recórrer a peu 
tots els Pirineus quan era jove fent tot 
el GR11... Però cal anar per feina, que ja 
se sap que quan les cabrelles es ponen a 
l’hora de sopar, el pastor a la muntanya 
ha de tornar. 

PERE: Sí, quina emoció! Ja veig els 
complexos turístics i remuntadors del 
Cap de Creus a Bausen! 

JOAQUIM: Companys, crec que voldríeu 
escoltar la meva humil opinió. Com a 
president del segon club del país jo crec 
que... 

Sona un mòbil. Tots busquen 
compulsivament i deixen a Joaquim amb 
la paraula a la boca. Tots comencen a 
treure mòbils de les butxaques. 

LUIS: jMío, mío! <^Sí? <^Diga? Ah, sí, soy 
yo. Sí, sí, Antonio es mi hermano. -En 
apart a la resta- Es algo sobre el titella 
de mi hermano. -Tots miren a Luís- 
<^Qué? ^Cómo, cómo? -Amb gran sorpresa- 
^Podrías repetir? -Luis penja. 

Luis busca una cadira per seure, es troba 
commocionat. 

LUIS: jDios santo! jSi mi padre no 
estuviera muerto, moriria de golpe! 

PERE: Però, digues: què ha passat? 

LUIS: Mi hermano, Antonio de Cardona, 
conde de las Huertas de San Beltran, 
Grande de Espana y presidente del 
Círculo Operístico, uno de los clubs 
mas selectos y prestigiosos de nuestra 
sociedad... ha sido detenido. 

Sorpresa general. Tots tret de Manel 
i Luis busquen els mòbils i comencen a 
escriure missatges intentant dissimular. 

MANEL: I coneixeu el motiu? 

Tots miren a Manel sorpresos per la 
pregunta i contesten excusant-se de forma 
coral. 

LUIS: Senores... -Fa una pausa i tots 
pensen que els ha descobert enviant 
missatges. Rubor general- Creo que no 
hacen falta comentarios. 

PERE: No, és clar, tots sabem que de 
vegades... 

JOAN: El treball pel bé comú... 

JORDI: Per aconseguir el progrés i 
garantir el futur... 

JAUME: De la nostra societat i nació... 

FERRAN: Requereix arriscar les nostres 
impol lutes trajectòries... 

LUIS: Obviando la legalidad... 

SEBASTIÀ: Tot sempre pel bé comú. 

TOTS menys MANEL i SEBASTIÀ: No cal 
dir-ho! 

MANEL: Quin greu cop per la família 
aleshores. 

ORIOL: Per la família... 


35 


TOTS: I per Catalunya! 


Sona el cant de la senyera. 

TELÓ 


Després de tancar-se el teló s’escolta la 
sintonia d’uns informatius de ràdio i a 
continuació una noticia. 

LOCUTOR DE RÀDIO (VEU): Sol, platja i 
neu, aquestes són les tres cartes que la 
ciutat podria jugar per ser escollida seu 
dels Jocs Olímpics d’Hivern de 2020 . Del 
projecte encara no han transcendit molts 
detalls, però segons sembla es podria 
edificar un gran complex hoteler a Alp, la 
Cerdanya, que serviria per donar servei 
als esportistes. 

També s’ha sabut que l’Orfeó Nacional ha 
rebut l’encàrrec de treballar en l’himne 
olímpic, inspirat en una coneguda cançó 
del folklore català. 

Aquest matí Andreu Porta, conseller 
d’Esports ha fet una valoració als nostres 
micròfons. 

ANDREU PORTA, CONSELLER D’ESPORT 

(VEU): Tothom sap que el nostre és 
un país de neu. Ens agrada la neu i 
molt. I els Jocs Olímpics d’Hivern són 
una oportunitat per aconseguir que 
els Pirineu es beneficiïn de la marca 
“Laietana”. Entre les mesures que s’estan 
estudiant destaca la proposta d’impulsar 
una setmana blanca a tots els instituts 
del país. 

LOCUTOR DE RÀDIO (VEU): També n’ha 
parlat l’alcalde Xavier Margalló avui a 
la presentació de la Fundació Laietana. 
Escoltem les seves declaracions. 

XAVIER MARGALLÓ, ALCALDE (VEU): 
Amb els Jocs Olímpic tots omplirem... 
les muntanyes de turistes. I tenim 
l’oportunitat de reactivar el sector 
immobiliari i hoteler al Pirineu. 


FI DEL PRIMER ACTE 

SEGON ACTE 

ESCENA 1 


FRANCESC, SEBASTIÀ, JORDI, JOAQUIM, 
FERRAN, JAUME, LUIS, PERE, MANEL i 
ORIOL. 

Es troben tots a la mateixa sala asseguts 
al voltant de la taula. Els cafès han 
sigut substituïts per alguna ampolla de 
licor. Sobre la taula hi ha alguna copa 
i piles exagerades de dossiers al costat 
de cadascú. Luis està dempeus i camina 
nerviós amunt i avall. 

LUIS: No lo entiendo... El mediocre de 
mi hermano, ^cabeza de una trama de 
corrupción? jSi tardó anos en hablar! De 
pequeno sólo sabia decir “Sí”. Después, 
cuando aprendió a decir “Papà”, ya 
completo todo su vocabulario. “Sí, papà” 
a todas horas, en todas las situaciones. 

FRANCESC: Bé, senyors, però no entrem 
ara en baralles fraternals. Tenim una 
situació complexa sobre la taula que hem 
de tractar convenientment, sense caure 
en conductes viscerals i irracionals. 

LUIS: Bramant- ildiota, es que es idiota! 

PERE: Luis, si us plau, calma’t. 

LUIS: Lo hace para fastidiarme, para 
ensuciar el buen nombre de la familia, 
él, que lo ha tenido todo siempre. Seguro 
que se ha dejado coger. 

Luis treu un cigarro i l’intenta encendre 
entre tremolors. Després l’intenta fumar 
però segueix tremolant i el llença. 

PERE: Calma, amic meu. -aixecant-se i 
intentant calmar-lo. 

LUIS: Lo siento, senores, si me disculpan... 
Como comprenderàn debo marcharme 
urgentemente. Reuniré a mis asesores 
y abogados para preveer con qué 
complicaciones se puede encontrar la 
familia. 

JOAN: No creus que seria més convenient 
prendre decisions en el si de La Tertúlia? 

LUIS: Disculpadme, prefiero constatar 
personalmente el alcance de este asunto. 
Pero de todas formas os mantendré 
informados. ^Cuento con vosotros? 

TOTS: I tant! I tant! 

JOAN: Com Aristòtil a Plató, Yo no 


necesito conversar porque adivino que 
ya sabes como soy . Tú me has conocido 
siempre. 

ORIOL: Sort, company. Aquí tots tocarem 
ferro. 

Un a un es van aixecant i es van 
acomiadant amb unes fortes encaixades 
de mans. Quan arriba a Manel, que 
l’espera amb la mà estesa, Luis l’esquiva. 
En acabat Luis marxa. 

Tots resten asseguts i en silenci fins que, 
de cop, Ferran s’aixeca i pren la iniciativa. 

FERRAN: Estimats companys, tots sabem 
què significa aquesta detenció... 

TOTS: Problemes! -afirmant. 

FERRAN: Investigacions, preguntes, 

rumors... Tot això no ens convé en absolut. 

FRANCESC: Bé, a alguns els convé menys 
que a d’altres -irònicament. 

FERRAN: No sé que has volgut dir. 

FRANCESC: Jo crec que tots m’han entès. 

Tots es miren i murmuren en veu baixa, 

però ningú diu res. 

FERRAN: Va, parleu! 

FRANCESC: No t’encenguis, company, 
ningú et dirà res perquè tothom vol estar 
a bones amb el quart poder. Però el que 
tots estan pensant és que al teu diari “Per 
davant” sí que li anirà molt i molt bé. 
Sense esperar-ho heu omplert les planes 
dels propers mesos amb una novel la 
de fulletó gratuïta: escàndols, judicis, 
declaracions, desmentits, primícies... 
Però, és clar, qui vol tenir en contra seva 
el “Per davant” i els seus 400.000 lectors 
diaris? 


Ferran riu nerviós. 

FERRAN: Ja em tens fart del teu etern joc 
de bohemi juganer, amb la teva llengua 
esmolada com una daga i amb la teva 
impunitat ferint a tothom que vols. És 
que tu no tens por d’aquest quart poder 
que dius? 

FRANCESC: És clar que no! 

FERRAN: No? -amenaçador. 

FRANCESC: Has oblidat qui paga la 
publicitat que us permet publicar a diari? 

Mossegaràs la mà que et dóna de menjar? 
Ferran calla i seu. 

Sebastià s’aixeca. 

SEBASTIÀ: Un cop més, no entrem en 
baralles fratricides companys. Ara més 
que mai hem d’actuar units, la nació ho 
espera de nosaltres. Hem de saber estar 
a l’alçada de les circumstàncies. 

Joan s’aixeca solemne. 

JOAN: Les situacions difícils requereixen 
governants difícils, com va dir Maquiavel! 

TOTS: Eh? 

Tots el miren sorpresos per la cita. 

JOAN: Com va dir en un dels seus articles 
de joventut. 

TOTS: Ah! 

SEBASTIÀ: Crec que ha arribat el moment 
de revisar els informes. 

MANEL: Quins informes? 

SEBASTIÀ: La nostra important tasca, 
representar la societat civil, ens obliga 

a fer, en certs casos, informes de les 
conductes sospitoses. 

ORIOL: Per garantir la bona imatge de la 
nostra societat i dels seus governants. 
Com diuen: la roba bruta es renta a casa. 

MANEL: Aquest l’he entès. 

FRANCESC: Sí, i de pas per eliminar rivals 
polítics en el moment que es presenti 
l’ocasió. 

JOAN: Algú li pot tancar aquesta bocassa? 

PERE: Company, si us plau! 

MANEL: Voleu dir que teniu informes sobre 
la resta de companys de La Tertúlia? I 
què hi diu, sobre mi? -exaltat. 

En aquell moment Ferran té una carpeta 
oberta amb el nom de Manel Quintana 
de manera que ho veu el públic però no 
Manel. En escoltar la frase Ferran la 
tanca i la camufla. 

SEBASTIÀ: No pateixis, company, crec que 
ha quedat prou clar que es tracta d’una 
mesura per garantir el bon nom de les 
nostres institucions. 

MANEL: I del meu antecessor al càrrec com 
a president del Club Natació Laietà? Hi 
ha cap defecte en la impol luta conducta 
del senyor Ramon? 

Es fa el silenci i tots es fan els despistats. 

FRANCESC: Ja que crec que ningú t’ho 
dirà, tot i que em consta que tots ho 
saben... El senyor Ramon, com el de la 
cançó, empaitava les criades. 

MANEL: No m’ho puc creure! 

Manel busca mirades de confirmació però 
tots es van girant, tret de Francesc. 

FRANCESC: Doncs sí, com ho escoltes. I 
tenia una gran predilecció per les criades 
de l’Europa de l’Est. 

MANEL: Trobo que aquesta és una 
afirmació de molt mal gust tenint en 
compte que el senyor Ramon encara està 
de cos present. 

Francesc busca a les carpetes que té 
davant seu i extreu unes fotos grans que 
ensenya a Manel. 

FRANCESC: El venerable senyor Ramon 
amb la tripulació del seu iot el dia 

abans de morir. Deu russes carinyoses 
i voluptuoses. Poc habituades en les 
tasques marineres, però expertes en 
hissar... les veles. 

Manel seu atònit. 

SEBASTIÀ: Companys, si us plau, 
centrem-nos. Estem parlant de l’Antonio 
de Cardona i no pas del difunt senyor 
Ramon, Déu l’hagi perdonat. 

Manel s’aixeca de cop. 

MANEL: Sí, sí, però no tiris pilotes fora, 
tu! Segur que també destriparíeu a Luis! 
Total, ara que ha marxat i no ens pot 
escoltar... 

FRANCESC: Ah, però ha marxat? -amb 
ironia- No me n’havia ni adonat... 

Tots riuen. 

JAUME: Normal, pel que aporta... 

JORDI: Jo encara no entenc per què es va 
decidir que participés el president de la 
Reunión Eqüestre. 

PERE: Home, doncs mira, un plat menys 
no estaria de més! 

FERRAN: I a qui li interessen els cavalls, 
ara? 

JOAN: I que es digui Cardona de cognom 
i hagi nascut a Catalunya però no parli 
català, és intolerable! Perdoneu, però 
algú ho havia de dir! 

JAUME: I jo, no és per dir res, però tots 
sabem on van fer els calés, els Cardona... 

SEBASTIÀ: I tant! A Cuba, fent de negrers! 

MANEL: Però és possible? 

Sona el telèfon i Pere l’agafa. Tots fan 
silenci. 

PERE: Digui? Hombre, jLuis!; Qué bueno 
saber de ti! Ya teníamos todos el corazón 
en un puno. Mira, ahora mismo lo 
decíamos, <^eh? “Y el pobre de Luis, qué 
disgusto”... Sí, sí, aquí todos en vilo. Yo 
iba a llamar, pero, claro... 

Tots fan un símbol de diners. 

PERE: Pero, claro, uno piensa que va a 
molestar y en estos casos mejor esperar 
que le llamen. Pero... cuenta, cuenta, 
<^qué tal tu hermano? <^Qué se sabe? Ah, 
caram... Aquí nos ha cogido por sorpresa, 

eh. Nadie sospechaba nada, él siempre tan 
ejemplar... Pero cuenta, cuenta detalles, 
que eso siempre desahoga -treu la llibreta 
i comença a apuntar- Aha, aha... Oye, 
pero... ^qué dices de cobro revertido? <^Sií 
Bueno, Luis, te dejo, <^eh?, que ahora toca 
estar con la familia, ^verdad? Adiós -Pere 
penja. 

MANEL: En apart- Indignant! Però quina 
colla d’hipòcrites! 

JAUME: I què? Res de nou? 

PERE: I tant i tant... 

Tots miren amb atenció. 

PERE: Doncs que aquests Cardona no 
tenen vergonya! Trucar a cobro revertido. 
I, a sobre, vinga a petar la xerrada! 

SEBASTIÀ: Centrem-nos, senyors! Què en 
sabem, de l’Antonio de Cardona? 

Tots tret de Manel comencen a buscar 
en els seus dossiers. Buscaran i aniran 
llençant papers. Manel anirà llegint 
papers dels que els altres van llençant, 
estupefacte. 

FRANCESC: Aleshores, els escàndols 

sexuals millor que no els tractem oi? 

SEBASTIÀ: No, millor que no. 

Tots llencen un feix de fulls per darrera 
de les seves espatlles. 

PERE: I aquell escàndol que es va produir 
quan va negar-li l’entrada al Círculo 
Operístic a Mercè Maragall, la soprano? 

Ferran i Pere comencen a repartir revistes 
del cor i tots les miren i comenten. 

SEBASTIÀ: Senyors! Que no fem premsa 
del cor! 

Tots llencen les revistes, tret de Joan que, 
dissimuladament, s’amaga la seva. 

FERRAN: Ja ho tinc, senyors. L’any 2005 
l’Antonio, amb els calés del Círculo 
Operístico va comprar un edifici al carrer 
de la Ciutat per 20 milions d’euros. 

MANEL: I? 

FERRAN: Que aquest edifici era propietat 
de Pro-Construct, l’empresa del seu 
gendre. 

FRANCESC: Es nota qui és el propietari 

del diari, eh? 


JAUME: Espereu, que aquí n’hi ha més. 
L’any següent l’Antonio va vendre l’edifici 
a un preu irrisori a la Fundación Espana. 

MANEL: La fundació del seu germà? 

JORDI: I aquell mateix any l’Ajuntament 
requalificava el terreny i ampliava els 
metres construïbles. 

JAUME: I a que no sabeu quin partit va 
rebre una important donació aquell 
mateix mes? 

SEBASTIÀ: El partit taronja? 

JAUME: Correcte! 

FERRAN: Un moment, un moment! I els 
partits blau i vermell també! 

MANEL: Cal fer net, aquí tot fa pudor de 
podrit! 

JOAN: Exacte, com ja va dir Descartes “La 
veritat de vegades no està relacionada 
amb la realitat.” 

MANEL: I què vol dir? 

JOAN: Doncs això, que no ens precipitem. 


50 


Jo crec que no n’ha de sortir perjudicada 
la classe política, que ja viu un moment 
força impopular. 

FRANCESC: Oh, quin bon cor, germà! 
Pensant en no perjudicar la classe política! 
Jo que creia que, simplement, volies no 
emmerdar al conseller d’urbanisme que 
ha encarregat al teu estudi d’arquitectes 
la reforma del barri antic. 

JOAN. Prou! Ja n’hi ha prou! Com va 
dir Churchill, “Fins les nits més negres 
tenen una albada.” 0 vols que expliqui a 
tothom com ho vas fer per requalificar els 
terrenys de la fàbrica del nostre estimat 
pare. 

Tots, dissimulant, agafen paper i bolígraf 
i apunten. 

FRANCESC: I tu, germà? Vols que li 
expliqui a tothom com el nostre pare va 
comprar el teu títol universitari? 

Tots tornen a apuntar atents. 

JOAN: Com va dir Buda,“La sabiduría...” 

FRANCESC: Mira, prou! N’estem farts de 
les teves cites. Sabeu d’on les treu? Del 
“Pronto” de la seva dona! Però és que, a 

més, ni és capaç de recordar-les tal i com 
diuen ni de qui són. 

Alguns riures dissimulats i la indignació 
de Joan. 

JOAN: Prou! I vosaltres, deixeu d’apuntar! 

Tots deixen els bolígrafs a la taula. 

SEBASTIÀ: Prou, senyors, el país espera 
més de nosaltres. 

MANEL: Totalment d’acord amb vostè, 
Sebastià! 

SEBASTIÀ: Tenim la responsabilitat 
d’aconseguir que tot aquest afer passi el 
més desapercebut possible i sense sortir 
esquitxats. 

TOTS, tret de MANEL: Ben dit! 

MANEL: Un moment senyors, que jo no he 
dit pas això. Cal fer net i acabar amb la 
corrupció d’aquest país. Company Oriol, 
oi que tu m’entens? 

ORIOL: Si, però... Més val un mal arreglo 
que un bon plet, o... Parts contentes, fora 
jutges. 

SEBASTIÀ: Amic Manel, de vegades el bé 
comú ens obliga a actuar al marge de la 
llei, i això no hauria de ser tan difícil de 
comprendre. 

MANEL: Esteu defensant els delinqüents? 

JAUME: I ara, company! Però imagina 
que tu tinguessis un model de ciutat al 
cap, uns projectes que generessin treball, 
com ara els Jocs Olímpics d’Hivern. 
Renunciaries a tot això per formalismes 
legals? 

MANEL: El corpus legal, un formalisme? 

SEBASTIÀ: No entrem en debats 
demagògics. L’important és que tots 
volem el millor pel poble. I a nosaltres, 
com a prohoms d’aquesta ciutat, ens 
correspon... 

/ 

MANEL: Es que algú ens ha escollit? 

JOAN: Els pobles tenen els governants 
que es mereixen! 

FERRAN: Ara sí, ara l’has clavat! 

JOAQUIM: Senyors, jo com a president... 

MANEL: Marxo senyors, no vull saber res 

de tot això. 

SEBASTIÀ: T’equivoques. 

MANEL: M’equivoco? Penso sortir al 
carrer i explicar tot això que sabeu i 
calleu! Aquesta reunió és una farsa per 
prevaricar! 

FERRAN: I quin diari creus que ho 
publicarà? El meu? 

MANEL: Ha d’interessar, algú voldrà... 

FERRAN: T’ho pots estalviar, ja t’ho dic 
ara. 

JAUME: El que cal senyors és tancar files, 
denunciar l’actitud d’Antonio, que és el 
causant de tot això, i salvar tot el que es 
pugui. 

FERRAN: Filtrarem el que ens convingui 
i farem un comunicat denunciant la 
corrupció. 

SEBASTIÀ: Exacte companys, i jo proposo 
la seu de la Llotja del Comerç per aquest 
comunicat. 

MANEL: Senyors, si em disculpen... 
-agafant les seves coses. 


SEBASTIÀ: Esteu de reformes al Club 
Natació Laietà, oi Manel? 

MANEL: A què treu cap això? 

SEBASTIÀ: Tindreu una piscina preciosa. 

MANEL: Això espero, però si em perdoneu... 

SEBASTIÀ: Sempre i quan no falli el 
finançament de la Caixa de la Ciutat, 
l’entitat que vicepresideixo. 

MANEL: M’amenaceu? 

SEBASTIÀ: En absolut, però penseu que 
la Caixa de la Ciutat té els seus propis 
interessos. I potser els nostres no 
coincideixen amb els del teu club... 

PERE: Manel, ets lliure de marxar. Però 
pensa que tots aquells que movem fitxes 
a aquesta ciutat avancem molt més si ho 
fem conjuntament. 

JAUME: Imagina’t que el meu germà, el 
regidor d’urbanisme, aturés les obres a la 
vostra seu... 

SEBASTIÀ: 0 que el company Ferran 
destapés al seu diari les aficions del 
teu antecessor. Uns aficions, per cert, 

pagades amb diners del club. Què 
pensarien els socis que porten anys 
pagant religiosament les seves quotes? 

FERRAN: Potser fins i tot es parlaria 
més que de l’Antonio. Al cap i a la fi, de 
corruptes ja n’estem tips. A la gent li 
agrada parlar de temes més morbosos. 

SEBASTIÀ: Realment, creus que els socis 
seguirien en una entitat que es gasta les 
quotes en putes? 

JORDI: Esport i putes... és vergonyós! On 
s’és vist! 

Manel seu i calla. Intenta parlar en 
un parell d’ocasions, però finalment es 
rendeix. 

Sebastià busca la seva copa i l’aixeca de 
nou. 

SEBASTIÀ: Companys, per Catalunya? 

TOTS tret de MANEL, que segueix assegut, 
abatut: Per Catalunya! 


TELÓ 

LOCUTOR DE RÀDIO (VEU): Tenim una 
noticia d’última hora que acaba d’arribar 
a la redacció. En aquests moments 
la policia està fent un escorcoll a la 
seu del Círculo Operístico. Segons les 
informacions a que ha pogut tenir accés 
la cadena en aquests moments la policia 
estaria buscant documents que podrien 
involucrar el president del Círculo 
Operístico, Antonio de Cardona, en una 
presumpta trama de corrupció. 

L’operació, que la policia ha anomenat 
Operación Sombra, ha començat aquest 
matí amb la detenció d’Antonio de 
Cardona qui segons ens informen en 
aquests moments estaria a l’espera que 
se li prengui declaració. 

També estem a l’espera d’una roda de 
premsa que ha convocat Manel Quintana, 
president del Club Natació Laietà. Una 
roda de premsa que potser podrà oferir 
una mica de llum sobre totes les ombres 
d’aquest cas. 

ESCENA 2 

MANEL, JOAQUIM i PERIODISTES 

Una sala de premsa. Enmig de l’escena, 
un faristol amb un got d’aigua i els 
micròfons de diaris, ràdios i televisions. 
Tot està preparat perquè comenci una 
roda de premsa. 

Els periodistes es troben repartits entre 
el públic amb càmeres, trípodes, llibretes 
i bolígrafs. Joaquim també es troba a la 
sala escoltant. 

Entra Manel en escena i quan ho 
fa es disparen multitud de flaixos 
enlluernadors. Manel, que porta uns 
papers a les mans, es situa a l’escenari i 
es prepara per parlar. Està nerviós i beu. 

MANEL: Amics i amigues de la premsa, 
ciutadans i ciutadanes de la nostra 
ciutat i del nostre país. El deure i el 
compromís em fan estar avui davant de 
tots vosaltres. Vull denunciar una actitud 
intolerable, que no podem consentir, la 
corrupció que taca la nostra societat. Una 
trama corrupta organitzada. -Fa una 
pausa i beu-. Organitzada per Antonio 
de Cardona, que ens ha enganyat a tots 


i que ha embrutat molt especialment la 
bona tasca de tots aquells que ocupem 
llocs de responsabilitat a la ciutat. No 
es pot permetre que un individu aïllat, 
segons les darreres informacions amb 
connivència del seu germà Luis, posi 
en perill el futur de la nostra estimada 
ciutat. 

Una ciutat que vol créixer, una ciutat que 
com ja volia el meu malaurat antecessor, 
el benvolgut senyor Ramon Miralpeix, 
es vol assegurar unes bones relacions 
internacionals. 

Una ciutat que creix com creix el seu club 
de futbol, que ha fet que es quedi petit el 
seu estadi. Una ciutat que, com m’ha fet 
arribar l’Excel lentíssim Senyor Alcalde 
Xavier Margalló, vol tornar a ser el centre 
de l’atenció mundial organitzant uns Jocs 
Olímpics d’Hivern. 

/ 

Es per això, per la profunda estima 
que professem per aquesta ciutat, que 
en nom de l’Ateneu Laietà, del Centre 
Excursionista Nacional, del Círculo 
Operístico, de la Llotja de comerç, del 
Foment Industrial, de la Plataforma 
d’Industrials, del Futbol Club Laietà... 

JOAQUIM: -des del públic- 1 del Reial Club 
Deportiu Estatal! 

MANEL: Sí, perdó, d’aquest també... i 
també del Tenis, del Polo Laietà i del meu 
club, el Club Natació Laietà, denunciem 
l’actitud d’Antonio i de tots aquells que, 
com ell, es volen aprofitar de la seva 
situació privilegiada. 

Senyors, no podem permetre conductes 
corruptes, que sempre són fets aïllats, però 
que acaben fent mal a tota la societat. No, 
senyors, el país no pot permetre aquestes 
actituds, i cal que ens mantinguem 
especialment íntegres. Denunciant-les 
com ho fan totes les nostres entitats, 
que són uns grans exemples de gestió i 
transparència. Senyors, pel futur, per la 
ciutat i per Catalunya! 

Fotos dels periodistes i aplaudiments 
generals. 

Sona Cambalache 

FI 


FITXA D’ESTRENA 


Aquesta obra de teatre va ser estrenada el 26 
d’octubre de 2013 al Teatre de la Parròquia de la 
Mare de Déu dels Dolors. 

